**Augustow** (njemački: *Metenburg*) je grad od 30.153 stanovnika na sjeveroistoku Poljske u Podlaskom vojvodstvu.

Geografske karakteristike
-------------------------

Augustow leži na rijeci Netti na mjestu gdje ona pod imenom *Rospuda* protiče kroz jezera Rospuda i Necko i izvire kao Netta tek u Augustowu. Od regionalnog centra Bjalistok je udaljen devedesetak kilometara sjeverno.

Historija
---------

Sve do kraja 13. vijeka u tom kraju živjeli su samoživi i ratoborni Jatvjagi, koje je 1283. savladao Teutonski viteški red; nakon toga, kraj je opustio pa se počeo naseljavati tek 1422. godine.

Augustów svoje ime i nastanak duguje posljednjem kralju iz Dinastije Jagelovića, Sigismundu II Augustu, koji mu je 1550. dodjelio gradska prava po uzoru na magdeburška.

Zahvaljujući povoljnom položaju Augustów se brzo razvio kao zanatsko-trgovački centar.
Sve do 1569. pripadao je Velikoj Kneževini Litvaniji, a od 1570. je jedno od vojvodstava Kraljevine Poljske.

Zatim je nastupio period krize i depresije, zbog ratnih razaranja (Tatari, Šveđani), epidemija i dr. koji je potrajao do kraja 18. vijeka.

Nakon Bečkog kongresa (1815) Augustów se našao unutar granica proruske Kongresne Poljska, pa je 1837. postao je administrativni centar Gubernije Augustów.

To je bio period kad se ekonomski oporavio jer je 1824. započela izgradnja Augustówskog kanala kojim se rijeka Netta trebala spojiti sa Njemenom. A iz Augustówa se kanaliziranom Biebrzom trebalo doploviti do Narewa i dalje do Visle. Na taj način su se trebale izbjeći visoke takse za robu u tranzitu koju je enormno povisila Kraljevina Pruska u svojim baltičkim lukama. Kanal je dovršen 1838. i donio je gradu novu živost.

Nakon toga je 1898. izgrađena velika kasarna, a do grada je stigla i željeznička pruga.

Za međuratnog perioda kad je postao dio uskrsle Poljske, počeo se profilirati kao odmaralište i centar drvne industrije.

Razvoj je zaustavio Drugi svjetski rat; Crvena armija je oslobodila Augustów u oktobru 1944. i pritom razorila dobar dio grada.
Nakon toga je u ljeto 1945. organizirala lov na raznorazne građanske gerilce koji su se krili po okolnim šumama. Pohapšeno ih je oko 2000; većina ih je puštena ali oko 600 zadržano i pobijeno, što se danas smatra najvećim posljeratnim zločinom nad Poljacima.

Nakon rata nastavio se razvoj grada u odmaralište. Godine 1972. započela je proizvodnja mineralne vode "Augustowianka".
Od 1990-ih radi vrlo moderna tvornica cigareta kompanije British American Tobacco, koja većinu proizvodnje izvozi u Zapadnu Evropu.

Pobratimski gradovi
-------------------

Augustów ima ugovore o partnerstvu sa sljedećim gradovima;


|  |  |  |
| --- | --- | --- |
| * Litvanija Druskininkai, Litvanija
* Italija Porto Ceresio, Italija
* Finska Tuusula, Finska
 | * Poljska Szklarska Poręba, Poljska
* Belorusija Słonim, Belorusija
* Belorusija Grodno, Belorusija
 | * Poljska Dębica, Poljska
* Poljska Supraśl, Poljska
* Ukrajina Rudki, Ukrajina
 |

Panorama sa brodovima na Kanalu AugustówPanorama sa brodovima na Kanalu Augustów

Izvori
------

1. 1 2 3 4 5 6 7  „*Poland: Major Cities*" (engleski). City population. Pristupljeno 10.03. 2021.
2. 1 2 3 4 5 6 7 8 9  „Historia" (poljski). Augustow. Pristupljeno 10.03. 2021.
3. ↑  „Miasta partnerskie" (engleski). Zabrze. Pristupljeno 10.03. 2021.

Vanjske veze
------------

***Augustów*** na Wikimedijinoj ostavi

* *Augustow* (službene stranice) ()